Punane saatuseniit

Punane saatuseniit on Ida-Aasia uskumus, mis on pärit Hiinast. Uskumuse järgi ühendab kahte inimest punast värvi inimese silmale nähtamatu saatuseniit. Need, kes on niidiga ühendatud, on määratud saatuse poolt kohtuma. Hiina uskumuse järgi on niit seotud nende inimeste pahkluude ümber, kes tulevikus abielluvad. Jaapanis usutakse, et saatuseniit on seotud väikese sõrme külge ja need, kes on ühendatud, ei pea tingimata olema tulevikus paar. Nad võivad olla tuttavad, sõbrad või on neil teineteisele midagi õpetada.
Uskumus.
Hiinas.
Hiina uskumuse kohaselt ühendab kahte inimest pahkluude ümber seotud nähtamatu niit. Selle niidi on sidunud armastuse ja abielu jumal Yue Lao (月老) sel hetkel, kui inimene sünnib. Need, kes niidiga ühendatud, on saatusega määratud armuma olenemata sellest, kui vanad nad on, kus nad elavad ja kuidas neid on kasvatatud. Varem või hiljem peavad need inimesed kohtuma. See niit võib venida ja minna sõlme, aga see ei purune kunagi..
See legend on väga populaarne perede seas, kes adopteerivad lapsi Hiinast, sest see on oluline sümbol lapsendamise protsessi ajal ja aitab uutel vanematel tunda lähedust adopteeritava lapsega. Õeldakse, et päeval, millal laps sünnib, on ta juba ühendatud oluliste inimestega tema elus. Iga sünnipäevaga niit lüheneb ja toob talle lähedamale inimesed, kes on määratud olema temaga koos.
Jaapanis.
Jaapanis ja Hiinas levinud legendid on üpriski sarnased. Nii nagu Hiinaski usutakse Jaapanis, et kaks inimest, kes saatuse poolt määratud kohtuma, on ühendatud jumala seotud nähtamatu punase niidiga. Kuid Jaapani legendi järgi ei pea need kaks tingimata olema tulevane abielupaar. Niit ühendab ka neid, kellel on teistele midagi õpetada või, kes peavad teineteist aitama. Inimene ei pea olema ühenduses ainult ühe inimesega, neid võib olla ka rohkem. Kõik need, kes mängivad inimese elus olulist rolli, on ühendatud nähtamatu niidiga.
Niit, mis väljub inimese südamest, ei lõppe sõrmeotstes. See jätkub väikese sõrme külge seotud nähtamatu punase niidiga ja läheb edasi, et põimuda teiste inimeste niititega. Sedasi ühenduvad nende südamed ja saatus viib nad tingimata kokku.
Kuna väikesed sõrmed ja südamed on saatuse niidiga ühendatud, siis sel põhjusel paljudes kultuurides ristatakse väikesed sõrmed lubaduse sümboliks (inglise keeles "pinky promise" või "pinky swear").
Folkloor.
Uskumuse aluseks on Hiinas levinud legend armastuse ja abielu jumal Yue Lao'st. Legend pärineb Tangi dünastia aegsest mütoloogiaraamatust "The Sequel to the Collection of Mysteries". Sellest legendist on alguse saanud Yue Lao kultus.
Ühel päeval nägi noor poissmees Wei Gu vana meest, kes luges raamatut Weile tundmatus keeles. Kui poiss küsis, millest raamat räägib, siis mees vastas, et sinna on kirjutatud kõik maailma abielud. Ta võttis kotist välja tüki punast nööri ja seletas, et kõik inimesed, kes on saatusega määratud abielluma, on seotud kokku sellise punase nööriga.
Wei tahtis teada, kes on tema saatusega määratud naine. Vana mees viis Wei turule ja osutas pimedale juurvilju müüvale naisele, kelle tütar oli sel hetkel kolmene. Tema tütar pidavat saama Wei abikaasaks. Solvunud noormees käskis oma tallimehel tüdruk tappa, kuid tallimees ei suutud seda teha ja jättis tüdruku laubale armi.
Rohkem kui kümme aastat hiljem oli Wei ikka veel vallaline, sest kõik ta abielukatsed olid nurjunud. Lõpuks andis Wang Tai oma tütre talle naiseks. Nad elasid õnnelikku elu, aga Wei märkas, et naine kandis alati kulmude vahel paberist lille, isegi siis, kui ta magas. Kui Wei küsis selle kohta, siis naine rääkis talle, kuidas teda oli kolme aastaselt rünnatud ning saanud seetõttu armi. Nüüd kannab ta selle varjamiseks lille.
Wei taipas, et ta naine on seesama tüdruk, kelle ta mõrvata oli käskinud.
Tänapäeval.
Tänapäeval tätoveerivad mõned paarid väikestele sõrmedele punast niiti meenutavad tätoveeringud. See on inspireeritud punase saatuseniidi uskumusest. Nii näitavad paarid truudust ja pühendumist teineteisele..